Ísland var ein þeirra þjóða sem var úthlutað fjarlægu sólkerfi til að nefna í tilefni 100 ára afmælis Alþjóðasambands stjarnfræðinga ( IAU ) . Íslensku nöfnin á stjörnuna HD 109246 og reikistjörnuna HD 109246b , sem eru í um 222 ljósára fjarlægð frá Jörðinni , voru tilkynnt formlega á blaðamannafundi í París á hádegi í dag . Ásamt íslensku nöfnunum hlutu yfir 100 sólkerfi viðurkennd nöfn en fjölmargar þjóðir tóku þátt í verkefninu . Sigurtillaga Íslands var Funi og Fold en afar mjótt var á munum milli tveggja efstu . Funi merkir eldur og Fold merkir jörð sem vísar til stjörnu og reikistjörnu . Stutt og falleg íslensk orð sem eru auðveld í framburði tungumála . Alþjóðasambands stjarnfræðinga ( IAU ) hefur staðfest þessi nöfn sem stjarnan og reikistjarnan munu nú bera um ókomna tíð í stjörnufræðiskrám . Samtals voru veitt 420 þúsund atkvæði í úrslitakosningum um heim allan og þar af komu 3000 atkvæði í íslensku herferðinni . Verkefnið skilaði sér í áhrifaríkri vísindamiðlun um heim allan og viðurkenningu á menningarlegri arfleið fjölbreyttra þjóða . Sá sem sendi inn sigurtillöguna er Guðmann Þorvaldsson , gamalreyndur náttúrufræðikennari á Eskifirði . Guðmann kynnti nafnasamkeppnina í grunnskóla Eskifjarðar og endaði sjálfur á að senda inn tillögu . Yfir 300 tillögur bárust frá íslenskum almenningi í fyrstu umferð verkefnisins . Landsnefnd , skipuð sérfræðingum í stjarnvísindum og vísindasögu , valdi sjö tillögur til að taka þátt í úrslitakosningu . Þær voru eftirfarandi ( í röðinni 1. stjarna og 2. reikistjarna ) : Hekla og Katla : Tvö þekktustu eldfjöllin á Íslandi . Nafn reikistjörnunnar er kennt við annan þeirra staða á Norðausturlandi þar sem vitað er að hann hugði að stjörnum . Ef fleiri reikistjörnur finnast í þessu sólkerfi má nefna þær eftir öðrum eyjum við Ísland : Grímsey , Viðey , Surtsey o.s.frv . Edda og Gerpla : Sótt í bókmentaarf Íslendinga að fornu og nýju . Tileinkað Snorra Sturlusyni og Halldóri Kiljan Laxness . Sólkerfið er að finna í stjörnumerkinu Drekanum í námunda við Karlsvagninn og Litla-Björn . Stjarnan er ekki sýnileg með berum augum en hægt að sjá hana í litlum handkíki . Það tæki 4 milljónir ára fyrir hraðskreiðasta faratæki mannkyns ( Voyager 1 geimfarið ) að ferðast 222 ljósár . Fyrir skemmstu voru Nóbelsverðlaunin í eðlisfræði veitt fyrir uppgötvun fyrstu fjarreikistjörnunnar , reikistjörnu sem hringsólar aðra stjörnu en Sólina okkar . Sprenging hefur orðið í leitinni að fjarreikistjörnum en um 4000 slíkar hafa fundist síðan 1995 þegar sú fyrsta var uppgötvuð . Nokkrar þessara eru bergreikistjörnur í heppilegri fjarlægð frá móðurstjörnu sinni til að vatn geti verið á fljótandi formi en ekki hafa ennþá fengist sönnunargögn fyrir vatni og lífvænlegum lofthjúpi . Kári Helgason Formaður landsnefndar helgason@hi.is 896 5274 Sævar Helgi Bragason Tengiliður Íslands við IAU saevarhb@gmail.com 896 1984